recursal/SuperWikiNEXT-32B huggingface dataset:
| *Sanmartiño* |
| --- |
| Sanmartiño no Aquarium Finisterrae da Coruña. |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Actinopterygii |
| Orde: | Zeiformes |
| Familia: | Zeidae |
| Xénero: | ***Zeus*** |
| Especie: | ***Z. faber*** |

 |
| Nome binomial |
| *Zeus faber*Linnaeus, 1758 |

O **sanmartiño** ou **peixe de San Pedro** (*Zeus faber*) é un peixe do xénero *Zeus* de gran distribución. 
É un peixe comestible de augas profundas cun corpo comprimido lateralmente de cor oliva-amarelo que ten unha gran mancha escura no seu costado, e grandes espiñas na aleta dorsal. A súa mancha escura utilízaa como un 'ollo malvado' no caso de que se lle achegue algún perigo. Os seus grandes ollos diante da cabeza proporciónanlle unha visión bifocal e percepción da profundidade, cualidades importantes para os depredadores. A mancha en forma de ollo dos laterais do Sanmartiño tamén confunde á presa, que son engulidas coa súa gran boca.

Sinonimia
---------

* Peixe de Samartiño, peixe samartiño, samartiño
* Peixe de San Pedro
* Peixe galo, galo de mar
* Pirlo

O nome de *peixe de san Pedro* provén da lenda que conta que san Pedro pescou un destes peixes e, ó subilo a bordo, queixouse tan penosamente que o santo decidiu devolvelo ó mar. Para facelo, colleuno cos dedos índice e polgar, deixando as pegadas da presión dos dedos sobre a súa pel, que quedaron formando esas manchas características. Outra lenda conta que san Pedro deixou esas manchas cando colleu un peixe co fin de coller da súa boca a moeda que levaba na boca e poder pagar con ela os tributos.

En Galicia, esta lenda atribúese a san Martiño, o que explica que aquí reciba este nome. Outra posible orixe pode ser que este peixe está en sazón no mes de novembro.

Os nomes de *galo* e *peixe galo* proceden das longas aletas dorsais que lembran a crista do galo.

Galería de imaxes
-----------------

* Debuxo de William MacGillivray [1796-1852] depositado no Museo de Historia Natural de Londres.
* Lote de sanmartiño exposto á venda.

Véxase tamén
------------

### Bibliografía

* SANTAMARINA, Antón (ed. e dir.): *Diccionario de diccionarios*. Fundación Pedro Barrié de la Maza, Instituto da Lingua Galega, 3ª ed. 2003.

### Ligazóns externas

|  |  |
| --- | --- |
|  | Wikispecies posúe unha páxina sobre:  ***Sanmartiño*** |

|  |  |
| --- | --- |
|  | Wikimedia Commons ten máis contidos multimedia na categoría:  ***Sanmartiño*** |

* Ficha en pescaderiascorunesas.es *(en castelán)*

|  |  |
| --- | --- |
| Control de autoridades | 
* Wd: Q7045
* EBID: ID

 |

|  |  |
| --- | --- |
| Identificadores taxonómicos | 
* ADW: Zeus\_faber
* BioLib: 126800
* DORIS: 322
* Dyntaxa: 206290
* EPPO: ZEUXFA
* FishBase: 1370
* GBIF: 5214860
* GlobalSpecies: 667639
* iNaturalist: 118622
* IRMNG: 10153931
* ITIS: 166287
* IUCN: 198769
* NBN: NBNSYS0000178663
* NCBI: 64108
* Plazi: ID
* Soortenregister: 138399
* TAXREF: 68992
* WoRMS: 127427
* ZooBank: ID

 |

|  |  |
| --- | --- |
| Identificadores | 
* UNII: RB73P57OKL

 |
A **Serra de Tejeda** é unha formación montañosa pertencente á Cordilleira Penibética situada entre as provincias de Málaga e Granada ó sur de España. Xunto coas serras de Almijara e Alhama constitúe un macizo calizo que fai de fronteira entre as dúas provincias, separando a Axarquía do Campo de Zafarraya e a Depresión de Granada. Nestas Serras está o Parque Natural de las Sierras de Tejeda, Almijara y Alhama.

A Serra de Tejeda esténdese en dirección oeste-leste, a través dunha paisaxe escarpada que ten o seu cume no pico de *La Maroma* a 2066 metros sobre o nivel do mar.

Etimoloxía
----------

O nome da Serra de Tejeda ven do abundantes que eran os teixos no pasado e dos que hoxe só queda unha tellada, a máis meridional da Península Ibérica.

Fauna
-----

Entre a fauna pódese atopar a aguia real e a aguia perdiceira, así como a cabra montesa, que ten no Parque Natural unha das familias máis numerosas do país.

O esquío é outro dos animais que poden ser vistos na serra, o cal chegou de xeito natural a estas proximidades, e que converteuse nun complemento que substitúe as capturas de coellos cando estes, por causas de enfermidades que afectan ó home, son escasos e difíciles de conseguir.

|  |  |
| --- | --- |
| Control de autoridades | 
* Wd: Q2784096
* WorldCat
* VIAF: 315134703
* GeoNames: 2510556
* LCCN: sh95000878

 |
A **Serra do Mar** é un sistema montañoso de 1 500 km de longo que se atopa no sueste do Brasil. Esténdese dende o leste cara ao sur do país, dende o Estado de Río de Xaneiro até o norte do Estado de Santa Catarina. O punto máis elevado é o *pico Maior de Friburgo*, cunha altura de 2 310 metros.

Debido ao seu valor xeolóxico, a riqueza da súa fauna e flora, parte do treito paulista da serra do Mar foi protexido polo Condephaat e foi incluído no Patrimonio Histórico do Estado de São Paulo o 6 de xuño de 1985.

De acordo co artigo 225, §4.º da Constitución do Brasil, a Serra do Mar, a selva amazónica, a mata atlántica, o Pantanal Mato-Grossense e a zona costeira constitúen patrimonio nacional. Unha parte da serra do Mar foi declarada en 1999 Patrimonio da Humanidade, como parte do sitio "Reserva de mata atlántica do sueste» (ref. 893rev).

Notas
-----

1. ↑  "Unidades de Relevo" (PDF). IBGE. Consultado o 19 de decembro de 2012.
2. ↑  Secretaria do Estado da Cultura do Estado de São Paulo. "Serra do Mar e de Paranapiacaba". Archived from the original on 04 de xullo de 2013. Consultado o 22 de febreiro de 2013.
3. ↑  "Constituição da República Federativa do Brasil de 1988". Consultado o 14 de novembro de 2017.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Serra do Mar Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q559784
* WorldCat
* VIAF: 134146153131905251851
* EBID: ID
* GEC: 0039951
* GeoNames: 8435356

 |
Relevo da Península Ibérica
Os **montes de Toledo** son unha formación orográfica sita na Península Ibérica, que separan a conca do Texo da do Guadiana. Constitúen ademais o linde setentrional da Mancha. Algúns autores coidan que este cordal se prolonga en Portugal a través da serra de San Mamede.

Os montes de Toledo dan nome a unha comarca da provincia de Toledo e a outra da provincia de Cidade Real, que son confinantes.

Dimensións
----------

Teñen unha lonxitude máxima de leste a oeste duns 350 km e un ancho medio duns 50 km máximo (o ancho máximo alcanza arredor de 100 km nas proximidades de Sonseca e Puertollano). A súa cimeira sitúase na serra de Guadalupe, onde se ergue a Villuerca Alta que chega a unha altura de 1.603 m.

Xeoloxía
--------

Trátase dunha estrutura rexuvenecida pola oroxenia alpina, pero a diferenza do Sistema Central, non están formados por bloques levantados e afundidos, senón que son un relevo apalachense, posto a descuberto pola intensa erosión que afectou a zona logo da oroxenia. Son, pois, crestóns cuarcíticos dunha altura uniforme, de arredor dos 1.400 metros, que non foron afectados pola erosión glacial.

Hidrografía
-----------

Os montes de Toledo son un foco de dispersión hidrográfica menor, do que parten ríos como o río Algodor (95 km de longo e 1250 km² de conca) ou o Almonte ambos afluentes do Tahu pola esquerda e o río Amarguillo, tributario do Guadiana pola dereita.

Protección ambiental
--------------------

Na área dos montes de Toledo inclúese a paraxe protexida do Parque Nacional de Cabañeros. Pero tamén existen algúns outros elementos paisaxísticos destacábeis nestes montes: os numerosos canchais.

Vista da vertente sur dos montes de Toledo desde Puerto de Los Santos.

Ligazóns externas
-----------------

* Portal dos Montes de Toledo

Notas
-----

1. ↑  Vilá Valentí, Juan, *La Península Ibérica*. Barcelona. Ariel. 1968, páx. 57

|  |  |
| --- | --- |
| Control de autoridades | 
* Wd: Q628456
* WorldCat
* VIAF: 242095364
* GEC: 0066304
* GeoNames: 2510408
* LCCN: sh85135879

 |
O **río Vipava** (en esloveno; *Vipacco* en italiano e *Wipbach / Wippach* en alemán) é un río que percorre o oeste de Eslovenia e o nordeste de Italia. Ten unha lonxitude de 49 quilómetros dos que 45 deles transcorren en Eslovenia.

Xeografía
---------

Nace no Monte San Lorenzo (Eslovenia) a partir de seis mananciais, en Ivančna Gorica, cruza a meseta do Kras (ou Carso) e, ao entrar en Italia, desemboca no Isonzo (ou Soča en esloveno) co concello de Savogna d'Isonzo. O seu val é coñecido polo cultivo de árbores froiteiras e videiras e, na antigüidade, representaba unha importante vía de comunicación a Liubliana e a todo o val do Danubio.

A súa conca é de 760 km² e un caudal medio de 17,31 m3/s (en 1971-2000). O seu réxime é pluvio-nival no curso superior e pluvial no inferior.

Historia
--------

No ano 394, nos arredores do río produciuse a denominada batalla do río Frigidus (do latín, *Frigidus,* é dicir "frío) entre os partidarios de Teodosio e os do usurpador Uxío.

Notas
-----

1. 1 2 3  "Vipava". *camisproject.eu* (en esloveno). 2021. Consultado o 24 de maio de 2021.
2. ↑  Brečko Grubar, Valentina; Kovačič, Gregor (2010). "Pokrajinskoekološka oznaka jadranskega povodja v Sloveniji s poudarkom na kakovosti vodnih virov". *Annales. Series historia et sociologia* (en esloveno) **20** (1): 153–168.
3. ↑  Jiménez Garnica, Ana Mª (2010). *Nuevas Gentes, Nuevo Imperio: Los Godos Y Occidente en El Siglo V* (ebook)`|format=` require `|url=` (Axuda) (en castelán). Madrid: UNED. ISBN 978-84-362-6174-5.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Río Vipava***  |

### Outros artigos

* Batalla do río Frigidus

|  |  |
| --- | --- |
| Control de autoridades | 
* Wd: Q1074370
* DARE: 44027
* GeoNames: 3187705

 |
Coordenadas: 42°17′24.50″N 1°37′08.33″L﻿ / ﻿42.2901389, -1.6189806

A Serra do Cadí vista dende Lles de Cerdanya.
A **Serra do Cadí** (en catalán: *Serra del Cadí*) é unha serra do norte de Cataluña situada no Prepireneo e que se estende en dirección oeste-leste dende o Moixeró e Tosa d'Alp ata o Pedraforca.

O Cadí ocupa parte das comarcas do Alt Urgell, a Baixa Cerdanya e o Berguedà. Esténdese uns 22,6 quilómetros de oeste a leste, dende o Cap de la Fesa ata o coll de Tancalaporta, separando o val da Vansa e o alto Berguedà do Urgellet e o Baridà.

A totalidade da serra forma parte do Parque Natural do Cadí-Moixeró, xunto coa serra de Moixeró, o macizo do Pedraforca e gran parte da Tosa d'Alp e o Puigllançada.

Os seus cumios máis altos son: el Vulturó (2.648 m), Pujolar de Roca Grossa (2.611 m) e Pic de Costa Cabirolera (2.604 m).

Véxase tamén
------------

### Outros artigos

* Parque Natural do Cadí-Moixeró

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Serra do Cadí***  |

* Fauna e flora da Serra do Cadí

|  |  |
| --- | --- |
| Control de autoridades | 
* Wd: Q1394137
* WorldCat
* VIAF: 244741081
* GEC: 0013288
* GeoNames: 3127110
* TGN: 7343425

 |
O **Zapardiel** é un río do noroeste da Península Ibérica, afluente do río Douro pola súa marxe esquerda. O seu caudal é escaso e moi contaminado nalgúns tramos. Ten unha lonxitude de 103 km percorrendo as provincias de Ávila e Valladolid, en Castela e León.

O río Zapardiel nace na Lagoa de San Martín de las Cabezas, no municipio de El Parral (Ávila), pasa por Fontiveros e despois por Medina del Campo, para desembocar, a unha altura de 673 msnm, pola marxe esquerda, no Douro, preto de Tordesillas (Valladolid). Aínda que o Zapardiel nunca tivo un caudal permanente (salvo no inverno), nos últimos anos secouse practicamente de todo; é, polo tanto, o que se chama un río transitorio (está sempre seco agás cando hai grandes descargas torrenciais).

Actualmente está sumamente degradado debido á escorrentía de nutrientes, pesticidas e herbicidas agrícolas, as verteduras urbanas e industriais, os entullos, a sobreexplotación de acuíferos para regadío, a industria ou o consumo humano dos termos municipais polos que pasa.

Galería de imaxes
-----------------

* Degradación do leito do Zapardiel despois de pasar por Medina.
* Crecida do río Zapardiel en 1997.

|  |  |
| --- | --- |
| Control de autoridades | 
* Wd: Q14676
* GeoNames: 3104332
* TGN: 7295629

 |
*Run rig* ou *ridge & furrow* en East Leake, Nottinghamshire.
 Antigo aparello e marcas de surcos no Museo Nacional da Vida Rural
O termo en lingua inglesa ***Run Rig*** (tamén escrito ***run rig*** ou ***run-rig**)* ou ***Ridge and furrow***, ("crista e surco") refírese a un sistema de ocupación e uso da terra practicado tradicionalmente no norte e oeste de Gran Bretaña, especialmente en Escocia.

O nome fai referencia aos sucos e sucos deste sistema, alternando *sucos* e *plataformas*. A utilidade do sistema é que os surcos e plataformas teñen entre 3 e 20 metros de ancho e discorren paralelos ou perpendiculares á pendente, o que evita ou facilita a perda de auga no terreo, segundo a necesidade de cultivo.

O sistema continuou en uso durante o século XX nas illas Hébridas. Un sistema similar chamado ***Rundale*** existe en Irlanda.

Nas zonas onde a agricultura foi abandonada durante anos e a superficie terrestre permaneceu inalterada, aínda é visible a súa característica topografía ondulada. Un exemplo diso é o campo de golf *Braid Hills* en Edimburgo.

Notas
-----

1. ↑  "The runrig system of land tenure ; Hebridean Connections". *www.hebrideanconnections.com*. Consultado o 2022-07-20.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Run rig*** |

### Ligazóns externas

* Lazy beg (leito preguiceiro)
* Ridge and furrow (cumio e surco)
Coordenadas: 42°11′16″N 1°31′20″L﻿ / ﻿42.18778, -1.52222

Para outras páxinas con títulos homónimos véxase: Port del Comte (homónimos).
Serra de Port del Comte
A **Serra de Port del Comte** é unha serra situada no norte do macizo de Port del Comte e que fai de fronteira entre as comarcas do Solsonès e o Alt Urgell e, concretamente, dos concellos de La Coma i la Pedra e La Vansa i Fórnols.

A divisoria de augas, duns 4 km de lonxitude e cunha altitude que supera de forma case permanente os 2.300 metros, segue a dirección SW-NE e presenta catro cumios: la Gespeguera (2.333 m) na banda máis occidental, el Pedró dels Quatre Batlles (2.386,5 m) e la Tossa Pelada (2.379 m) na parte central e el Tossal d'Estivella (2.338 m) no extremo oriental. Un quinto cumio, El Vulturó, de 2.348,9 m de altitude, elévase 582 m ao sur do Pedró dels Quatre Batlles e, polo tanto queda fóra desta liña divisoria.

A vexetación da parte alta redúcese a herba dos prados alpinos que crece entre as pedras e non hai árbores nin arbustos.
Para outras páxinas con títulos homónimos véxase: Valiñas.

Conca fluvial do río Mero e Barcés, onde está o río Valiñas.
O **río Valiñas** é un curso fluvial galego.

Curso
-----

Nace preto do lugar de Vista Alegre, no concello da Laracha. Logo transcorre polo concello de Culleredo, onde forma o Val de Veiga, e Cambre, formando linde entre os dous ata desembocar no río Mero, na Telva, xa practicamente na ría do Burgo. Na parroquia de Veiga, no concello de Culleredo, únese coas augas de dous regatos procedentes da zona do monte Xalo, o rego do Castelo e o rego da Cruz, co que forman un caudal considerable.

No seu curso baixo está moi contaminado por motivo da industria construída na súa ribeira e da poboación existente nas inmediacións. No curso medio, e máis ben no curso alto ten unhas condicións non tan degradadas, pero segue recibindo contaminación procedente do mal saneamento dos lugares que están ó seu carón, como por exemplo en Ledoño e Sésamo.[]

Notas
-----

1. 1 2 3  Instituto Geográfico Nacional de España. "Iberpix. Buscar Vilar da Fraga, A Laracha." (Mapa). *Cartografía do Instituto Geográfico Nacional de España*. Consultado o 04/07/2019.
2. ↑  Visor SixPac da Xunta de Galicia

|  |  |
| --- | --- |
| Control de autoridades | 
* Wd: Q11703437
* GeoNames: 3106686

 |
O **río Valcarce** nace a 1.350 m de altitude en Pedrafita do Cebreiro, moi preto da raia coa provincia de León. Ten unha lonxitude de 29 quilómetros.

Percorrido
----------

Nace no Chao da Poza, entre as parroquias de Santo Antón de Pedrafita do Cebreiro e de Santa María do Cebreiro. Entra no Bierzo polo concello da Veiga de Valcarce. Nos primeiros nove quilómetros, até a aldea das Ferrarías, recibe o nome de río das Lamas. Logo atravesa o municipio de Trabadelo e chega a Vilafranca do Bierzo, onde desemboca no río Burbia.

O curso do río Valcarce é paralelo ao trazado da autovía A-6 entre o porto de Pedrafita e Vilafranca.

Notas
-----

1. ↑  "Río Valcarce". *ecured.cu* (en castelán). Consultado o 30 de novembro de 2022.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Río Valcarce Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q25404781
* OSM: 2197858

 |
O **río Tweed** (ou *Uisge Thuaidh* en gaélico) é un río existente na rexión de Escocia, no Reino Unido, que ten unha lonxitude total de 156 km, sendo o undécimo río pola súa lonxitude de todo o Reino Unido e o cuarto de Escocia. O río Tweed atravesa completamente a rexión dos Scottish Borders.

O río ten o seu nacemento no lugar coñecido como *Tweed´s well*, recollendo e drenando as augas de todo o conxunto da zona dos *Borders*. A parte máis meridional do seu curso é a que marca a fronteira de Escocia con Inglaterra (concretamente con Northumberland) ao longo dun total de 27 km, nas proximidades da cidade de Berwick-upon-Tweed. O río remata o seu curso no mar do Norte. Por outra banda, o río Tweed é un dos grandes ríos salmoneiros de Escocia.

As principais cidades atravesadas polo Tweed desde o seu nacemento ata a súa desembocadura son Peebles, Galashiels, Melrose, Kelso, Coldstream e Berwick-upon-Tweed, lugar onde finalmente o río desemboca no mar do Norte.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Río Tweed*** |

### Outros artigos

* Xeografía de Escocia
* Tay
* Clyde
* Spey
* Fronteira angloescocesa

|  |  |
| --- | --- |
| Control de autoridades | 
* Wd: Q503262
* EBID: ID
* GEC: 0068058
* GeoNames: 2635317
* GND: 4559967-1
* LCCN: sh85139012
* OSM: 3308236

 |
O **río Vaos** ou **dos Vaos**, tamén coñecido como **rego dos Vaos** no seu curso alto, é un afluente do río Masma que discorre polos concellos de Mondoñedo e Lourenzá, na comarca da Mariña. Na escrita é frecuente a forma **Baos**, incoherente coa súa orixe hodonímica, por presentar abundantes vaos, zonas axeitadas para cruzalo, onde as augas baixan calmas e son pouco profundas.

Curso alto
----------

O nacemento sitúase na parroquia de Santa María Maior (Mondoñedo), entre a serra de Lourenzá e os montes de Carracedo. Fórmase a partir da conxunción do rego dos Casteláns e o rego Seco, pola esquerda, e o rego Carracedo e o regueiro das Brañas, pola dereita. Por máis da metade do seu traxecto, bordea a aba oriental da serra de Lourenzá, que lle fornece pola esquerda as augas do rego de Coto Redondo, rego da Fraga, regueiro de Curros, rego de Lobrero, rego do Caxigo, rego das Penelas e rego de Ribón. Neste treito, os afluentes pola marxe dereita son os regos de Ferrería e dos Corgos.

Ao longo de case dous quilómetros serve como límite municipal entre a parroquia mindoniense de Lindín e a de San Tomé de Lourenzá. Preto do lugar de Oural hai un pequeno encoro para a subministración de auga ao municipio de Lourenzá, que foi dragado en 2013 para amplia-la capacidade da rede de abastecemento e protexe-la contorna fronte ao risco de enchentes.

Curso medio
-----------

O leito do río ábrese ao val de Lourenzá á altura do lugar do Cal, e dende aquí flúe vagaroso, case sen salvar desnivel, pola feraz veiga de San Tomé, regando os cultivos de faba local, con Indicación Xeográfica Protexida.

No lugar de Mazúa, xa na parroquia de San Xurxo, recibe pola dereita o seu principal afluente, o rego do Batán. A partir deste punto, o río veu recibindo indistintamente os nomes de Vaos (ou Baos) e de Batán, se ben na actualidade, a maioría das fontes tenden a considerar o Vaos como curso fluvial principal e o Batán como afluente. Aquí troca a orientación nordeste que seguía polo sentido noroeste, que manterá ata súa desembocadura, e percorre os últimos quilómetros do val antes de formar un meandro que abraza a capital municipal, Vilanova, que lle queda á esquerda.

Curso baixo
-----------

Tras pasar por baixo da Ponte da Pedra, a pendente acentúase ao abandona-la vila nunha caivanca que é salvada polo viaduto da estrada N-634. Uns dous quilómetros máis adiante pasa por debaixo dun segundo viaduto, o da autovía A-8, antes de desembocar no río Masma, preto do lugar da Ribeira.

A segunda metade do río Vaos, desde O Pereiro, constitúe un couto pesqueiro de troitas.

Notas
-----

1. ↑  "A Xunta rematou o dragado do encoro de Lourenzá, no que investiu preto de 1 millón de euros | Concello de Lourenzá". *www.concellodelourenza.gal*. Consultado o 2020-07-22.
2. ↑  "Pesca en Coto Lourenzá, Rio Vaos (Lugo) - ElVeril - Pesca". *ElVeril* (en castelán). 2011-05-11. Consultado o 2021-01-29.
3. ↑  Orde do 29 de xaneiro de 2020 pola que se establecen as normas de pesca nas augas continentais da Comunidade Autónoma de Galicia durante a tempada de 2020
Río Yamato en Sakurai, Nara.
O **río Yamato** (大和川, *Yamato-gawa*?) é un río que cruza as prefecturas de Nara e Osaka, Xapón, e desemboca na baía de Osaka. É tamén denominado río Hatsuse (初瀬川, *Hatsuse-kawa*?) no seu curso superior. O río Yamato comeza onde finaliza o río Kamenose, que discorre entre os picos rochosos das cadeas montañosas de Ikoma e Kongo.

Orixinalmente, o río fluía cara ao norte desde Kashiwara, mais, desde 1704, o seu curso foi alterado, desviándoo cara ao oeste.

O río Yamato nace ao norte da cidade de Sakurai, cerca do monte Kaigahira, a unha altitude de 822 m sobre o nivel do mar. Desemboca na baía de Osaka, entre as cidades de Osaka e Sakai.

Notas
-----


|  |  |
| --- | --- |
| Control de autoridades | 
* Wd: Q9001527
* WorldCat
* VIAF: 253280693
* LCCN: sh2005003427
* NDL: 00640869
* OSM: 13236661

 |

1. ↑  Osaka City. "Yamato River" (en inglés). Consultado o 25 de marzo de 2014.
2. ↑  Kashiwara City's web site. "Yamato River and Kashiwara-City" (en inglés). Arquivado dende o orixinal o 12 de setembro de 2007. Consultado o 25 de marzo de 2014.
O **río da Gouxa**, tamén coñecido como **río da Mera**, é un afluente pola esquerda do río Deza que transcorre por varias parroquias do concello pontevedrés de Silleda, na comarca do Deza.

Percorrido
----------

Nace nos montes da parroquia de Siador e no seu camiño cara ao Deza discorre (ademais de por Siador) polas parroquias de Silleda e Ponte, onde se atopa co Deza. No seu percorrido atópanse diversos muíños, como no lugar da Mera en Silleda ou no lugar de Rosende en Ponte.

De gran beleza son as fervenzas que atopamos ao pasar o lugar de Rosende, varias preto dos vellos muíños e outras río abaixo próximas á súa desembocadura no Deza. Actualmente, contan cun dificultoso acceso a pé e agardan o seu debido acondicionamento. Ademais, no lugar da Mera acondicionouse un paseo fluvial en ambas beiras do río.

Pasado o lugar de Rosende e os muíños, atópase a chamada "central de Pereiro", a antiga central hidroeléctrica que satisfacía de corrente eléctrica ao núcleo de Silleda, construída arredor de 1920 por Perfecto Pereiro Castro. Máis tarde, esta fábrica de luz pasaría a mans dunha compañía eléctrica privada de Silleda.

Nomes
-----

Esta corrente de auga recibe diferentes nomes ao seu paso polas parroquias antes citadas. O topónimo "da Gouxa" débese a que atravesa o lugar da Gouxa na parroquia de Siador. En Silleda é coñecido como "río da Mera", por atravesar este lugar, e por último, en Ponte coñécese como "río de Rosende" ou "regueiro de Rosende", entre outros nomes. Existe outra denominación, "río Oisa", pero resulta errónea.

Notas
-----

1. ↑  Ruta elaborada por Adela Leiro

Véxase tamén
------------

| * v
* c
* e
Ríos que percorren o concello de Silleda |
| --- |
| 
* Río Cervañiña
* Río Deza
* Río de Escuadro
* Río da Gouxa
* Río Toxa
* Río Ulla

 |
|  |  |
| --- | --- |
|  | Este artigo amosa escritos chineses. Sen o soporte axeitado, o texto pode mostrar símbolos sen sentido, coma caixas, marcas e outros. |

O **río Yalu** (en chinés, 鸭绿江; **Amrok-gang** en Corea do Norte e **Amnok-gang** en Corea do Sur, 압록강) é un río fronteirizo entre a China e Corea do Norte. O nome chinés provén dunha palabra manchú que significa «o límite entre dous campos».

Nace a 2.500 metros sobre o nivel do mar en Paektu-san nas montañas de Changbai e flúe ao longo de aproximadamente 800 quilómetros (segundo as fontes, entre 813 e 790 km) entre as cidades de Dandong (China) e Sinuiju (Corea do Norte), desembocando no mar Amarelo. Os afluentes máis importantes do Yalu son os ríos Changjin, Hŏch'ŏn e Tongro.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Río Yalu*** |

|  |  |
| --- | --- |
| Control de autoridades | 
* Wd: Q55498
* WorldCat
* VIAF: 253059281
* EBID: ID
* GEC: 0072789
* GeoNames: 1866815
* LCCN: sh86004333
* NDL: 01053874
* TGN: 1131983

 |
| Rupia nepalesa |
| --- |
| **रूपैयाँ (nepalí)**  |
| Código: | NPR |
| Ámbito: |  Nepal |
| Símbolo: | Rs, ₨ ou रू. |
| Fracción: | 100 paisa |
| Moedas: | 1, 5, 10, 25, 50 paisa, 1, 2, 5 e 10 rupias |
| Billetes: | 1, 2, 5, 10, 20, 50, 100, 500 e 1000 rupias |
| Emisor: | Banco Central do Nepal |
| Taxa de troco:2-04-2010 | 1 EUR = 96.0993 NPR
1 USD = 71.2 NPR |
| *Troco actual* |

A **rupia** (nepalí: रूपैयाँ) (signo ₨; código: NPR) é a moeda oficial do Nepal. Divídese en 100 paisa. A emisión da moeda está controlada polo Banco Central do Nepal. O símbolo máis adoito empregado da rupia nepalesa é Rs ou ₨.

Historia
--------

A rupia introduciuse por primeira vez en 1932, substituíndo ao mohar de prata cunha taxa de troco de 2 mohar por rupia. Ao principio á rupia chamábaselle *mohru*. O seu valor fixouse á rupia india en 1993 cunha taxa de troco de 1,50 NPR = 1 INR.

Moedas
------

Moeda dunha rupia.

En 1932 acuñáronse moedas de prata en denominacións de 20, 50 paisa e 1 rupia, seguidas de moedas de cobre de 1, 2, e 5 paisa entre 1933 e 1935. Nos anos 40 engadíronse moedas de cobre de ¼ e ½ paisa, e 5 paisa de cuproníquel. En 1953 introduciuse unha nova serie de latón en denominacións de 1, 2 e 4 paisa, 50 e 10 paisa de bronce e 20, 25, 50 paisa e 1 rupia de cuproníquel.

En 1966 introducíronse moedas de aluminio de 1, 2 e 5 paisa, e 10 paisa de latón. En 1982 engadíronse moedas de 25 paisa de aluminio, seguidas de 50 paisa e 1 rupia de aceiro en 1987 e 1988. En 1994, os tamaños das moedas de 10 e 25 paisa reducíronse, xunto ás moedas de 50 paisa de aluminio e 1, 2, 5 e 10 rupias de aceiro bañadas en latón.

Billetes
--------

En 1951, o goberno introduciu billetes de 1, 5, 10 e 100 rupias denominados *mohru*. En 1956 o Banco do Estado asumiu as competencias para emitir cartos e introduciu unha nova serie xa denominada en rupias. En 1972 engadíronse billetes de 500 e 1.000 rupias, seguidas en 1974 de denominacións de 50 rupias, e 2 rupias en 1981. Os billetes dunha rupia emitíronse de xeito descontinuo, tanto, que hoxe en día é posible ver algún billete desta denominación en circulación. En 1982 introducíronse billetes de 20 rupias. O billete dunha rupia ten a foto do Monte Ama Dablam, un dos veciños do Everest, no seu reverso.
O **río Termes** é un río galego que transcorre polo concello pontevedrés das Neves. Afluente do río Miño pola súa marxe dereita, forma parte do zona especial de conservación (ZEC) do Baixo Miño.

Nace nos montes da Paradanta, na parroquia nevesa de Cerdeira, a unha altitude aproximada de 803 metros. Ao longo dos seus 9 quilómetros de lonxitude percorre, ademais de Cerdeira, as parroquias de San Xosé de Ribarteme, San Cibrán de Ribarteme e Santiago de Ribarteme, desembocando no río Miño a xeito de fronteira entre Vide e Setados.

Notas
-----

1. ↑  Páxina web de Adela Leiro Presentación en Power Point *Espazos Naturais:Baixo Miño*.

Véxase tamén
------------

### Bibliografía

* *Mapa de Galicia* (2007), Edicións do Cumio.

  


---

|  |  |
| --- | --- |
| Este artigo tan só é un bosquexo |  *Este artigo sobre ríos de Galicia é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q7636606
* GeoNames: 3108154

 |
Representación morse do sinal SOS.
O S.O.S. no RMS Titanic. O capitán Edward John Smith pide a Jack Phillips que dea o sinal de auxilio para que os rescaten.

|  |  |  |  |  |  |
| --- | --- | --- | --- | --- | --- |
|  | 

|  |
| --- |
| SOS en Código Morse |
|  |
| SOS |
| 

---

 |

 |
| *Problemas coa escoita deste ficheiro? Vexa a páxina de axuda.* |

**SOS** é o sinal de socorro máis utilizado internacionalmente. Comezouse a utilizar a principios do século XX. Foi aprobada durante unha conferencia internacional en Berlín en 1906 para substituír a utilizada ata entón "CQD" nas transmisións telegráficas en Código Morse.

Elixiuse esta representación debido a que podía ser radiada facilmente usando o Código Morse, cunha sucesión de tres pulsos curtos, tres longos e outros tres curtos (\cdots ---\cdots ), tamén debido á sinxeleza da mesma é menos probable que se perda ou malinterprete por mor das interferencias. En realidade, nin sequera se trata de tres letras separadas (que deben transmitirse como tres pulsos curtos - pausa - tres longos - pausa - tres curtos) senón dun único código continuo.

### Significado

Posteriormente asociaránselle significados para facilitar a súa memorización.

En inglés:

* *Save Our Souls*: salven as nosas almas.
* *Save Our Ship*: salven o noso barco.
* *Save or Sucumb*: sálvennos ou morremos.

En latín:

* *Si Opus Sit*: se fose necesario.

En galego:

* *Sálvenos ou Socórranos*.
* *Socorro, Oh Socorro*.
* *Socorro ou Sucumbo*.
* *Sálvenos ou Sepúltenos*.
* *Sálvenos ou Sufriremos*.
* *Sobrevivir ou Subsistir*.
* *Solicito Oportuno Socorro*.
* *Salvamento ou socorrismo*.
* *Sálvanos Oh Señor*.

RMS Titanic
-----------

Habitualmente pénsase, equivocamente, que a primeira vez que se utilizou o sinal SOS foi no afundimento do RMS Titanic (o 14 de abril de 1912), pero algúns barcos europeos xa fixeron uso dela anteriormente.

O que si é certo é que o accidente do Titanic contribuíu enormemente a súa popularización e fixo que pasara a substituír por completo ao anterior código de socorro, o CQD (que significa: **C**opy **Q**uality -Chamada Xeral-, e **D**istress -Problema-).

|  |  |
| --- | --- |
|  | Commons ten máis contidos multimedia sobre:  ***SOS*** |

|  |  |
| --- | --- |
| Control de autoridades | 
* Wd: Q214266
* GEC: 0063752

 |
Logo dos NIH.
***National Institutes of Health*** (**NIH**), en galego, **Institutos Nacionais da Saúde**, é o nome dun grupo de institucións do goberno dos Estados Unidos cuxos obxectivos céntranse na investigación médica. 

O grupo ten as súas oficinas centrais en 9000 Rockville Pike, Bethesda, Maryland.

Programas de investigación
--------------------------

O NIH leva a cabo a súa propia investigación científica a través do seu *Intramural Research Program* (Programa de Investigación Intramural, IRP) e subministra importantes fondos de investigación biomédica a institucións de investigación non pertencentes aos NIH a través do seu Programa de Investigación Extramural.

Historia
--------

Centro de Investigación Clínica "Mark O. Hatfield" (Edificio 10) dos INH, en Bethesda, Maryland.
As raíces dos NIH remóntanse ao *Marine Hospital Service* a finais da década de 1790, que daba asistencia médica a homes enfermos e discapacitados da Armada dos Estados Unidos de América (USS Navy).  
Contra 1870, a rede de hospitais navais desenvolvérase considerabelmente, e colocouse baixo o mando dun oficial médico dentro da Oficina do Departamento do Tesouro. A fins da década de 1870, o Congreso asignou fondos para investigar as causas de epidemias como o cólera e a febre amarela, e creu a Xunta Nacional de Saúde, facendo da investigación médica unha iniciativa oficial do goberno.

Fundados en 1887, os NIH representan hoxe en día un dos grupos de centros de investigación médica máis grandes do mundo, e son o referente federal dos Estados Unidos no ámbito da saúde pública. 

Comprenden un conxunto de 27 centros e institutos separados, e son, en conxunto, unha das oito[*Cómpre clarificar*] axencias do Servizo Público de Saúde que, á súa vez, forma parte do Departamento de Saúde e Servizos Humanos dos Estados Unidos.

Notas
-----

1. ↑  NIH. Intramural Research Program. Organization and Leadership *(en inglés)*.
2. ↑  About the Office of Extramural Research (OER) at NIH *(en inglés)*.
3. ↑  NIH Almanac, Chronology. Events. *(en inglés)*.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***National Institutes of Health*** |

### Outros artigos

* Medicina traslacional

### Ligazóns externas

* Páxina web oficial *(en inglés)*.

|  |  |
| --- | --- |
| Control de autoridades | 
* Wd: Q390551
* WorldCat
* VIAF: 223553453
* BAV: ADV10162399
* BIBSYS: 90181190
* BLBNB: 000305397
* BNE: XX114439
* BNF: 119305763
* CANTIC: a11219828
* CiNii: DA01146260
* EBID: ID
* FAST: 528328
* GeoNames: 4363517
* GND: 43109-6
* GNIS: 595646
* Google Maps: 561416605284368544
* GRID: grid.94365.3d
* ICCU: UFIV068425
* ISNI: 0000 0001 1942 0345
* LCCN: n78085445
* LibraryThing: nationalinstitutesof
* MAG: 1299303238
* NDL: 00276296
* NKC: nlk20020125344
* NLA: 36075808
* NLG: 211862
* OBP: ID
* OL: OL155306A
* PTBNP: 535458
* ResearchGate: National-Institutes-of-Health
* SNAC: w65j16fk
* SUDOC: 027215156

 |

|  |  |
| --- | --- |
| Identificadores | 
* MeSH: D009316
* MeSH: I01.409.418.750.600.650.496

 |
**Running Antelope** (en lakota: *Tȟatȟóka Íŋyaŋke*), nado en 1821 e finado en 1896, foi un xefe dos lakota húŋkpapȟa en 1851. Coñecido pola súa valentía na guerra e as súas habilidades en oratoria e diplomacia, Running Antelope foi un dos catro xefes principais dos huŋkpapȟa que actuaron como asesores próximos de Touro Sentado durante as guerras indias. A súa crenza de que o compromiso cos brancos era o mellor para eles levou a que finalmente se afastase de Touro Sentado. É o único nativo americano representado nos billetes dos Estados Unidos, pero a imaxe causou malestar xa que o certificado de prata de 5 dólares da serie de 1899 representaba a Running Antelope como un xefe que levaba un vestido pawnee, xa que o tocado orixinal dos síux era demasiado alto para o gravado.

Traxectoria
-----------

Running Antelope naceu en 1821 preto do río Grande, no presente Dacota do Sur, e daquela había poucos homes brancos na zona. En consecuencia, creceu nas vellas tradicións do seu pobo. Aprendeu a montar e a cazar, e máis tarde fixo expedicións de roubo de cabalos e partidas de guerra e uniuse ás sociedades secretas. Cando chegou á madurez as cousas cambiaran. Os brancos foron máis numerosos, e os indios víronse obrigados a adaptarse ás novas condicións. Moitos síux tomaron as armas e fixéronse fortes na guerra; os hunkpapas, unha das bandas máis pequenas dos lakota, convertéronse nunha das máis fortes. Porén, Running Antelope foi un dos primeiros hunkpapas en rexeitar o camiño da guerra e facerse amigo dos brancos. Running Antelope, nos seus primeiros anos, estivo moi aliado con Touro Sentado, que era once anos menor ca el. Running Antelope, un xefe de banda, era destacado entre os lakota.

Running Antelope representado no certificado de prata de $5 de 1899.

|  |  |
| --- | --- |
|  | Wikimedia Commons ten máis contidos multimedia na categoría:  ***Running Antelope Modificar a ligazón no Wikidata*** |

* Portal:Pobos indíxenas de América
* Portal:Estados Unidos de América

|  |  |
| --- | --- |
| Control de autoridades | 
* Wd: Q7379943
* BMT: 188939

 |
O **mutazilismo**, **mutacilismo**, **motazilismo** ou **motacilismo**, foi unha escola de pensamento teolóxico musulmá que apareceu no século VIII, ao mesmo tempo que o sunnismo e o xiísmo, aínda que independente deles, e que desapareceu definitivemente no século XIII, esencialmente venciada, ou absorbida, polo sunnismo
.
A teoloxía **mutazilita** desenvólvese a partir da lóxica e o racionalismo, inspirados na filosofía grega e na razón (*logos*), conceptos que trata de combinar coas doutrinas islámicas, demostrando así a súa compatibilidade.

Este procerso, repetido en diversas formas por outras correntres musulmás, ás veces non sen reticencias, declina netamente a partir do século XIII entre os sunnitas, que consideraban que a revelación divina non debe someterse á crítica humana. Así, segundo Averroes, constátase "a perda do predicamento da filosofía en beneficio da mística, O enfoque filosófico herdado do mutazilismo mantense hoxe, utilizado polos xiítas, pero unicamente nalgúns puntos concretos.

A palabra "mutazilismo" (en árabe ***al-muʿtazila***, **المعتزلة** ) ten dúas orixes (e sentidos) posíbeis.

A interpretación máis común é que o seu fundador, Wasil ibn Ata deixou o madhab  oficial porque as súas ideas se opoñían á tradición islámica ortodoxa e, polo tanto, o nome da escola deriva dun verbo que significa "retirarse" (en árabe, ***iʿtazala***, **اعتزل**). Segundo outra interpretación, "algúns teólogos da cidad de Basora negáronse a tomar partido nas loitas polo poder, tras o asasinato de Uthman Ibn Affan (ou Otmán)", que ensangrentaron e dividiron a comunidade musulmá e, polo tanto, o nome significaría "os que se absteñen".

Notas
-----

1. ↑  Dominique Urvoy, "La philosophie, entre raison et révélation", en *Les textes fondamentaux de la pensée en Islam*, número especial de *Le Point*, novembro-decembro de 2005, p. 59.
2. ↑  Termo polo que se coñecen no islam as diferentes escolas ou correntes de interpretación da xurisprudencia islámica ou *fiqh*.
3. ↑  Roger Arnaldez, "Le mutazilisme, théologie de la liberté", en *Les textes fondamentaux de la pensée en Islam*, número especial de *Le Point]]*, novembro-decembro de 2005, p. 35.

|  |  |
| --- | --- |
| Control de autoridades | 
* Wd: Q668460
* BNCF: 47825
* BNE: XX5338088
* BNF: 11946188n
* EBID: ID
* FAST: 1026830
* GEC: 0195854
* GND: 4170882-9
* LCCN: sh85087507
* NKC: ph413854
* SUDOC: 027415619
* Treccani: mutazilismo

 |

---

|  |  |
| --- | --- |
| Este artigo tan só é un bosquexo |  *Este artigo é, polo de agora, só un bosquexo. Traballa nel para axudar a contribuír a que a Galipedia mellore e medre.* |

---
***Mutilator Defeated at Last*** é o décimo sexto álbum de estudio da banda estadounidense de rock psicodélico Thee Oh Sees, publicado o 18 de maio de 2015 a través do selo Castle Face Records. É o seu décimo disco baixo o nome de Thee Oh Sees.

O álbum é o primeiro en contar co baixista Tim Hellman e o único en contar co batería Nick Murray; ámbolos dous uníronse á banda para xirar na promoción do seu anterior traballo, *Drop* (2014). O traballo tamén conta co colaborador habitual Chris Woodhouse, listado entre os membros principais da banda, e co antigo membro Brigid Dawson.

En febreiro de 2016 a banda publicou dúas cancións inéditas das sesións de gravación do álbum, "Fortress" e "Man in a Suitcase".

Listaxe de cancións
-------------------

Tódolos temas escritos e compostos por Thee Oh Sees. 

| N.º | Título | Duración |
| --- | --- | --- |
| 1. | "Web"   | 4:58 |
| 2. | "Withered Hand"   | 3:30 |
| 3. | "Poor Queen"   | 2:20 |
| 4. | "Turned Out Light"   | 2:05 |
| 5. | "Lupine Ossuary"   | 4:18 |
| 6. | "Sticky Hulks"   | 6:50 |
| 7. | "Holy Smoke"   | 2:40 |
| 8. | "Rogue Planet"   | 1:56 |
| 9. | "Palace Doctor"   | 4:40 |

Notas
-----

1. ↑  Nast, Condé. "Thee Oh Sees Announce New Album \*Mutilator Defeated At Last\*, Share "Web"". *Pitchfork* (en inglés). Consultado o 2019-03-21.

|  |  |
| --- | --- |
| Control de autoridades | 
* Wd: Q20012257
* Discogs: 837029
* Metacritic: thee-oh-sees
* MusicBrainz: ID

 |
**Noelia Otero Lago**, nada en Vigo en 1980, é unha xornalista e política galega independente e deputada co PSdeG-PSOE.

Traxectoria
-----------

Licenciada en Xornalismo pola Universidade Antonio Nebrija e especialista en Información Internacional e Países do Sur pola Universidade Complutense de Madrid. Comezou a súa carreira en Onda Cero Vigo, onde traballou en 2004 e 2005, logo foi editora e locutora na Cadena SER en Vigo dez anos ata dar o salto á televisión incorporándose como directora e presentadora de programas na Televisión de Galicia e máis tarde traballou en Telecinco como reporteira de *El Programa de Ana Rosa*; foi codirectora de *Las Cosas Claras* presentado por Jesús Cintora en TVE (2020-2021).

En 2020 traballou como directora e coordinadora do Laboratorio de Ideas do PSdG-PSOE e nas Eleccións ao Parlamento de Galicia de 2020 levou o número seis na lista do PSdG-PSOE como independente pola circunscrición electoral de Pontevedra, pero non foi elixida deputada autonómica. Logo do falecemento de Isaura Abelairas foi deputada dende xuño de 2021. No grupo parlamentario leva áreas como vivenda, mocidade, enerxía ou lgtbi ademais do control da CRTVG.

Notas
-----

1. 1 2 3 4  Redacción (22 de xuño de 2021 [actulizado día 23 de xuño de 2021]). "La viguesa Noelia Otero, nueva diputada del PSdeG en el Parlamento de Galicia". *atlantico.net* (en castelán). Consultado o 17 de xullo de 2023.
2. 1 2 3 4  "A xornalista viguesa Noelia Otero toma posesión como nova deputada do Grupo Socialista no Parlamento de Galicia". *psdeg-psoe.com*. 22 de xuño de 2021. Consultado o 17 de xullo de 2023.
3. ↑  "Resolución do 15 de xuño de 2020 pola que se fan públicas as candidaturas proclamadas…" Diario Oficial de Galicia n.º 117, do 16/6/2020.
4. ↑  Álvarez, Xoán (23 de xuño de 2021). "Noelia Otero toma posesión en las filas socialistas". *farodevigo.es* (en castelán). Consultado o 17 de xullo de 2023.

Véxase tamén
------------

### Ligazóns externas

* Artigos en Nós Diario
***Nationale 7*** é unha longametraxe francesa do director Jean-Pierre Sinapi, estreada no 6 de decembro de 2000.

Sinopse
-------

O argumento xira ao redor de dúas personaxes, René e Julie. René é un discapacitado físico que polo que di parece ser que padece unha enfermidade dexenerativa. En vista de que perderá a función sexual antes ou despois por mor da doenza, decide que necesita ter sexo. Ao comezo é algo arisco e groseiro, ao non aceptar a súa enfermidade, mais conforme avanza a trama vai evolucionando e mesmo chega a ter unha relación sentimental cunha das enfermeiras ás que lles facía a vida imposíbel.

Julie é a enfermeira que acaba de chegar. É a única que se enfronta directamente a René e o pon no seu sitio. Será a encargada de lle buscar un encontro sexual cunha prostituta, feito que revolucionará a institución enteira.

De entre as personaxes secundarias, a que ten un papel máis relevante na trama é Rabah, un musulmán que despois de visitar Lourdes decide virar cristián. O feito de ser homosexual e manter unha relación sentimental con outro dos internos fai que as súas circunstancias persoais sexan algo peculiares. Quere ser bautizado baixo o nome de Johnny, polo seu cantante favorito e tendo á prostituta por madriña. A negativa dos traballadores do centro a que se celebre dita celebración será o que os leve a se manifestaren na estrada Nacional 7, impedindo o tránsito, acontecemento que dá título ao filme.

Elenco
------

* Nadia Kaci: Julie
* Olivier Gourmet: René
* Lionel Abelanski: Roland
* Chantal Neuwirth: Sandrine
* Gérald Thomassin: Jean-Louis
* Saïd Taghmaoui: Rabah
* Nadine Marcovici: Florèle
* Julien Boisselier: Jacques
* Isabelle Mazin: Solange
* Jean-Claude Frissung: O director
* François Sinapi: Père Gilbert
* Franck Desmaroux: François
* Manuela Gourary: Unha prostituta
* Gilia Pallas: A muller anoxada
* Jacques Bondoux: Christian
* Dominique Lamure: O médico
* Nicolas Lecuyot: Fabrice
* Karine Leparquier: Cécile
* Stéphane Sinquin: Jean-Charles
* Valérie Crinière: A cociñeira
* Costanzo Sinapi: O home vello

Premios
-------

* **Premio do público** no Festival de Berlín 2000
* **Premio do público** no *Festival Cinématographique d'Automne de Gardanne* 2000
* **Premio FIPRESCI** e *Satyajit Ray* no *London Film Festival* 2000
* **Premio do público** no Festival Internacional de Cine de Donostia 2000

|  |  |
| --- | --- |
| Control de autoridades | 
* Wd: Q1779485
* Allmovie: v237144
* AlloCiné: 24808
* FilmAffinity: 845990
* IMDb: tt0239695
* LUMIERE: 15435
* OFDb: 18753
* Rotten Tomatoes: nationale\_7
* Synchronkartei: 35819
* TMDb: 81852

 |
*Mutatis mutandis* é unha locución latina que significa "cambiadas (as cousas) que deben ser cambiadas" ou "despois de cambiar as cousas que deben ser cambiadas". A locución indica que, facendo os cambios necesarios entre dous textos, exemplos ou situacións análogas (pequenas diferenzas coma os nomes, lugares, datas etc.), todo o demais podería permanecer igual sen prexuízo do sentido, compresión ou finalidade dos mesmos.

Úsase frecuentemente en economía, filosofía, leis e en lóxica, para considerar unha expresión cun termo novo, ou observar o seu uso nun conxunto de cambios implícitos e mutuamente entendidos. A expresión tamén é usada no estudo de hipóteses, onde se fai o cambio requirido sobre as bases factuais do pasado e se seguen as causalidades resultantes.

No contexto xurídico utilízase esta expresión cando se chega a un acordo entre as partes e se firma coa condición de facer só as modificacións necesarias a un modelo anterior, é dicir, sen pasar por unha negociación extensiva do texto.

Etimoloxía
----------

Ambos os termos "mutatis" e "mutandis" veñen do verbo latino "mūtō" (mūtō, mūtāre, mūtāvī, mūtātum) que significa "cambiar". **Mūtātīs** é o participio de pasado pasivo (ablativo plural neutro), literalmente "tendo cambiado, despois de cambiar". **Mūtandīs** é un xerundivo (ablativo plural neutro), que expresa idea de necesidade, así que: "cousas que teñen ou que deben de ser cambiadas".

A locución é unha construción do ablativo absoluto, e probablemente ten unha orixe medieval.

Véxase tamén
------------

### Ligazóns externas

* Recompilación de usos na prensa escritaArquivado 09 de novembro de 2013 en Wayback Machine.

|  |  |
| --- | --- |
| Control de autoridades | 
* Wd: Q153046
* GEC: 0274318
* MAG: 2777772617

 |
***Runaway: A Road Adventure*** é un videoxogo de aventuras desenvolvido por Péndulo Studios, S.L. no 2001. O xogo segue unha longa tradición de xogos de aventuras en dúas dimensións, como as dúas primeiras entregas da serie *Broken Sword*. Gozou dunha gran popularidade en países como Alemaña e Francia, onde este xénero era popular.

A versión orixinal en castelán foi a primeira en estar dispoñible o 6 de xullo de 2001, mentres que outros lugares tiveron que agardar até dous anos para a súa publicación, incluíndo a versión en alemán no outono de 2002 e o resto de versións durante o 2003. Foi lanzado no Reino Unido en maio de 2004. O distribuidor orixinal foi Dinamic Multimedia e máis tarde sería FX Interactive.

Notas
-----

Véxase tamén
------------

### Ligazóns externas

* Páxina oficial Arquivado 27 de novembro de 2020 en Wayback Machine. *(en inglés)*

|  |  |
| --- | --- |
| Control de autoridades | 
* Wd: Q1067092
* GOG: runaway\_a\_road\_adventure
* HowLongToBeat: 8016
* Humble Bundle: runaway-a-road-adventure
* IGDB: runaway-a-road-adventure
* Metacritic: runaway-a-road-adventure
* MobyGames: runaway-a-road-adventure
* PCGW: Runaway:\_A\_Road\_Adventure
* Steam: 7210
* VGG: 79180

 |